CELEX: 62009CA0074
Language: da
Date: 2010-07-15 00:00:00
Title: Sag C-74/09: Domstolens dom (Tredje Afdeling) af 15. juli 2010 — Bâtiments et Ponts Construction SA og WISAG Produktionsservice GmbH, tidligere ThyssenKrupp Industrieservice GmbH mod Berlaymont 2000 SA (anmodning om præjudiciel afgørelse fra Cour de cassation — Belgien) (Offentlige bygge- og anlægskontrakter — direktiv 93/37/EØF — artikel 24 — udelukkelsesgrunde — forpligtelser med til hensyn betaling af bidrag til sociale sikringsordninger samt skatter og afgifter — registreringskrav for de bydende, idet de ellers udelukkes — »Registreringsudvalget« og dets beføjelser — undersøgelse af gyldigheden af de attester, der udstedes af de kompetente myndigheder i de udenlandske tilbudsgiveres etableringsmedlemsstat)

11.9.2010   
            
            
               DA
            
            
               Den Europæiske Unions Tidende
            
            
               C 246/6
            
         Domstolens dom (Tredje Afdeling) af 15. juli 2010 — Bâtiments et Ponts Construction SA og WISAG Produktionsservice GmbH, tidligere ThyssenKrupp Industrieservice GmbH mod Berlaymont 2000 SA (anmodning om præjudiciel afgørelse fra Cour de cassation — Belgien)
   (Sag C-74/09) (1)
   
   (Offentlige bygge- og anlægskontrakter - direktiv 93/37/EØF - artikel 24 - udelukkelsesgrunde - forpligtelser med til hensyn betaling af bidrag til sociale sikringsordninger samt skatter og afgifter - registreringskrav for de bydende, idet de ellers udelukkes - »Registreringsudvalget« og dets beføjelser - undersøgelse af gyldigheden af de attester, der udstedes af de kompetente myndigheder i de udenlandske tilbudsgiveres etableringsmedlemsstat)
   2010/C 246/09
   Processprog: fransk
   
      Den forelæggende ret
   
   Cour de cassation
   
      Parter i hovedsagen
   
   
      Sagsøgere: Bâtiments et Ponts Construction SA og WISAG Produktionsservice GmbH, anciennement ThyssenKrupp Industrieservice GmbH
   
      Sagsøgt: Berlaymont 2000 SA
   
      Sagens genstand
   
   Anmodning om præjudiciel afgørelse — Cour de cassation — fortolkning af artikel 24, stk. 2, i Rådets direktiv 93/37/EØF af 14. juni 1993 om samordning af fremgangsmåderne med hensyn til indgåelse af offentlige bygge- og anlægskontrakter (EFT L 199, s. 54) og artikel 49 EF og artikel 50 EF — indgåelse af offentlige kontrakter — national lovgivning, der giver den ordregivende myndighed mulighed for, for det første, at udelukke en bydende som følge af, at denne ikke er registreret i denne stat, selvom nævnte bydende har fremlagt tilsvarende attester fra myndighederne i en anden medlemsstat og, for det andet, at undergive disse attester en gyldighedsundersøgelse — denne lovgivnings forenelighed med ovennævnte fællesskabsretlige bestemmelser
   
      Konklusion
   
   
               1)
            
            
               EU-retten skal fortolkes således, at den ikke er til hinder for en national ordning som den i hovedsagen omhandlede, der pålægger en entreprenør, der er etableret i en anden medlemsstat, forpligtelsen til i den ordregivende myndigheds medlemsstat at være indehaver af en registrering om, at der ikke foreligger de udelukkelsesgrunde, der er opregnet i artikel 24, stk. 1, i Rådets direktiv 93/37/EØF af 14. juni 1993 om samordning af fremgangsmåderne med hensyn til indgåelse af offentlige bygge- og anlægskontrakter, for at få tildelt en offentlig kontrakt i sidstnævnte medlemsstat, på betingelse af, at en sådan forpligtelse hverken vanskeliggør eller forsinker entreprenørens deltagelse i den pågældende offentlige udbudsprocedure eller giver anledning til uforholdsmæssige administrative omkostninger og udelukkende har til formål at efterprøve den interesserede parts faglige kvalifikationer som omhandlet i denne bestemmelse.
            
         
               2)
            
            
               EU-retten skal fortolkes således, at den er til hinder for en national lovgivning, i henhold til hvilken kontrol af de attester, der udstedes til en entreprenør i en anden medlemsstat af de skattemæssige og sociale myndigheder i denne medlemsstat, overdrages til et andet organ end den ordregivende myndighed, såfremt:
               
                           —
                        
                        
                           dette organ for størstepartens vedkommende er sammensat af personer, der udpeges af arbejdsgiver- og arbejdstagerorganisationer i bygge- og anlægssektoren i den provins, hvor den pågældende offentlige kontrakt afvikles
                        
                     
                           —
                        
                        
                           og denne beføjelse omfatter en materiel prøvelse af disse attesters gyldighed.
                        
                     
         
      (1)  EUT C 102 af 1.5.2009.